**განათლების ადმინისტრირება (ინგლისურენოვანი)**

პროგრამის სტრუქტურა

სასწავლო კურსების უმეტესობა სავალდებულოა (60 კრედიტი), მესამე სემესტრში გათვალისწინებულია სავალდებულო პრაქტიკა უმაღლეს/პროფესიულ/ზოგადსაგანმანათლებლო დაწესებულებაში (6 კრედიტი), ცხრა სასწავლო კურსი არჩევითია (სტუდენტი იღებს 24 კრედიტს). სამაგისტრო პროგრამის მე-4 სემესტრში სტუდენტი წერს და იცავს სამაგისტრო ნაშრომს, რომელსაც ეთმობა 30 კრედიტი.

სასწავლო კურსები

|  |  |  |
| --- | --- | --- |
| **კურსის დასახელება** | **სემესტრი** | **კრედიტი** |
| **სავალდებულო კომპონენტი** | I | 60 |
| განათლების სფეროს კვლევის მეთოდები | I | 10 |
| განათლების ადმინისტრირება | I | 9 |
| ხარისხის უზრუნველყოფა განათლებაში | II | 9 |
| განათლების ლიდერობა | II | 8 |
| განათლება | II | 8 |
| განათლების სისტემის საკანონმდებლო ბაზა | II | 8 |
| განათლების ფინანსური მენეჯმენტი | II | 6 |
| პრაქტიკა | III | 8 |
| **არჩევითი კომპონენტი** |  | 24 |
| განათლების ფსიქოლოგია | III | 6 |
| ზრდასრულთა განათლება და ფსიქოლოგია | III | 6 |
| განათლების ისტორია | III | 6 |
| შეფასების მეთოდები განათლებაში | III | 6 |
| გლობალური განათლება | III | 6 |
| განათლების სოციოლოგია | III | 6 |
| ადამიანური რესურსების მართვა განათლებაში  | III | 6 |
| კულტურა და აკადემიური მიღწევები განათლებაში | III | 6 |
| კურიკულუმისა და სილაბუსის შემუშავება განათლებაში | III | 6 |
| ზოგადი და პროფესიული განათლების ადმინისტრირება და საკანონმდებლო დარეგულირება | III | 6 |
| **კვლევითი კომპონენტი** |  | 30 |
| სამაგისტრო ნაშრომი | IV |  |

სწავლის შედეგები

* განათლებასთან და მის ადმინისტრირებასთან დაკავშირებული თეორიების ღრმა და სისტემური ცოდნა განათლების, დარგის ისტორიის, სისტემისა და რეფორმების ღრმა ცოდნა, საზოგადოებაში საგანმანათლებლო დაწესებულებების როლის, პასუხისმგემბლობისა და წვლილის გათვითცნობიერება;
* განათლების ადმინისტრირების მიღებული პრინციპებისა და წარმატებული პრაქტიკის ღრმა და სისტემური ცოდნა, რომელიც განაპირობებს საერთაშორისო სტანდარტების დაწესებას განათლების სფეროს ეფექტური ადმინისტრირების მიზნით;
* იმ ძირითადი სირთულეების / გამოწვევების ცოდნა, რომელსაც ხვდებიან საგანმანათლებლო დაწესებულებები მოსწავლეთა/სტუდენტთა და თანამშრომელთა განვითარების გზაზე ადგილობრივი/ეროვნული საზოგადოებისა და ე. წ. სთეიქჰოლდერების (დაინტერესებული/ჩართული მხარეების) ინტერესების დასაკმაყოფილებლად;
* უნარი ადეკვატურად გამოიყენოს უახლესი თეორიული ცოდნა მუშაობისას, ლიტერატურის ღრმა გაგებით კითხვისას და კომპლექსური პრობლემების გადაჭრისას, ასევე უწყვეტი განათლების პროცესში, რათა წვლილი შეიტანოს პროფესიული პრაქტიკოსების საზოგადოების ჩამოყალიბებაში, იდეებისა და აქტივობების გაზიარების გზით;
* უნარი წვლილი შეიტანოს განათლების მოდერნიზაციაში მისი ადმინისტრირების პრინციპების ცოდნაზე, ლიდერობის, კომუნიკაციური და ჯგუფური მუშაობის უნარ-ჩვევებზე დაყრდნობით;
* უნარი გამოიყენოს შესაბამისი მეთოდები (ხარისხობრივი და რაოდენობრივი ანალიზი) მასალების შეგროვებისას, ინტერპრეტირებისას და წარდგენისას; განათლების სფეროსთვის დამახასიათებელი პროექტების, კვლევის დაგეგმვის, განვითარებისა და განხორციელების უნარი; პროგრამის დასრულებისას სტუდენტი შეძლებს უახლესი კვლევების კრიტიკული ანალიზის საფუძველზე განათლების ადმინისტრირებასთან დაკავშირებით რთული სიტუაციების გაანალიზებას და ინოვაციური დასკვნების გამოტანას;
* ვერბალური (ზეპირი და წერილობითი) უნარი;
* არავერბალური კომუნიკაციისა და კომუნიკაციისას ტექნიკური საშუალებების გამოყენების უნარები;
* თვით- და ურთიერთშეფასების უნარი, დამოუკიდებელი სწავლის სტრატეგიული დაგეგმვის უნარი ;
* უნარი კვლევის მიზნით შეაგროვოს, გაანალიზოს და წარადგინოს მოპოვებული ინფორმაცია ეფექტურად და ეთიკურად, დაწეროს, გაიზიაროს, და წარადგინოს ანგარიშები და სხვა დოკუმენტაცია ცხადად და აკადემუირ სტილში;
* ეთიკური პროფესიული ნორმებისადმი პატივისცემა, მათ შორის აკადემიური პატიოსნების წესების დაცვა; სხვა კულტურებისადმი პატივისცემა;
* განათლების ჰუმანისტური და დემოკრატიული (სტუდენტზე ორიენტირებული) სწავლების/ადმინისტრირების პრინციპებისადმი პატივისცემა;
* ახალი და ინოვაციური ცოდნისკენ სწრაფვა, მისი პატივისცემა განათლებისა და მისი ადმინისტრირების დარგში.

შეფასების სისტემა

შეფასების მიზანია ხარისხობრივად განსაზღვროს სტუდენტის სწავლის შედეგები აკადემიური პროგრამის მიზნებთან და პარამეტრებთან მიმართებაში.

სტუდენტის ცოდნის შეფასება ხორციელდება ზეპირი და/ან წერილობითი ფორმით. სასწავლო კურსის/კომპონენტის მაქსიმალური შეფასება 100 ქულის ტოლია. შეფასება ითვალისწინებს შუალედურ და დასკვნით შეფასებას, რომელთა ჯამი შეადგენს 100 ქულას.

შეფასების სისტემა უშვებს:

ხუთი სახის დადებით შეფასებას:

1) (A) ფრიადი – შეფასების 91 - 100 ქულა;

2) (B) ძალიან კარგი – მაქსიმალური შეფასების 81 - 90 ქულა;

3) (C) კარგი – მაქსიმალური შეფასების 71 - 80 ქულა;

4) (D) დამაკმაყოფილებელი – მაქსიმალური შეფასების 61 - 70 ქულა;

5) (E) საკმარისი – მაქსიმალური შეფასების 51 - 60 ქულა.

ორი სახის უარყოფით შეფასებას:

1) (FX) ვერ ჩააბარა – მაქსიმალური შეფასების 41 - 50 ქულა, რაც ნიშნავს, რომ სტუდენტს ჩასაბარებლად მეტი მუშაობა სჭირდება და ეძლევა დამოუკიდებელი მუშაობით დამატებით გამოცდაზე ერთხელ გასვლის უფლება;

2) (F) ჩაიჭრა – მაქსიმალური შეფასების 40 ქულა და ნაკლები, რაც ნიშნავს, რომ სტუდენტის მიერ ჩატარებული სამუშაო არ არის საკმარისი და მას საგანი ახლიდან აქვს შესასწავლი.

შუალედური და დასკვნითი შეფასებებისთვის განსაზღვრულია მინიმალური კომპეტენციის ზღვარი. დასკვნითი შეფასების მინიმალური კომპეტენციის ზღვრის ხვედრითი წილი არ აღემატება დასკვნითი შეფასების 60%-ს.

შუალედური და დასკვნითი შეფასებების ქულობრივი განაწილება, მათი მინიმალური კომპეტენციის ზღვარი და შეფასების რუბრიკები გაწერილია შესაბამისი კომპონენტის სილაბუსში.

სამაგისტრო ნაშრომი ფასდება მაქსიმუმ 100 ქულით შემდეგი სისტემის მიხედვით:

ა) ფრიადი (summa cum laude) ( 91 ქულა და მეტი) - შესანიშნავი ნაშრომი;

ბ) ძალიან კარგი (magna cum laude) (81-90 ქულა) - შედეგი, რომელიც წაყენებულ მოთხოვნებს ყოველმხრივ აღემატება;

გ) კარგი (cum laude) (71-80 ქულა) - შედეგი, რომელიც წაყენებულ მოთხოვნებს აღემატება;

დ) საშუალო (bene) (61-70 ქულა) - შედეგი, რომელიც წაყენებულ მოთხოვნებს ყოველმხრივ აკმაყოფილებს;

 ე) დამაკმაყოფილებელი (rite) (51-60 ქულა) - შედეგი, რომელიც ხარვეზების მიუხედავად, წაყენებულ მოთხოვნებს მაინც აკმაყოფილებს;

ვ) არადამაკმაყოფილებელი (insufficienter) (41-50 ქულა) - შედეგი, რომელიც წაყენებულ მოთხოვნებს მნიშვნელოვანი ხარვეზების გამო ვერ აკმაყოფილებს;

ზ) სრულიად არადამაკმაყოფილებელი (sub omni canone) (40 ქულა და ნაკლები) -შედეგი, რომელიც წაყენებულ მოთხოვნებს სრულიად ვერ აკმაყოფილებს.

ზემოთ მოყვანილი „ა“–„ე“ ქვეპუნქტებით გათვალისწინებული შეფასების მიღების შემთხვევაში მაგისტრანტს შესაძლოა მიენიჭოს მაგისტრის აკადემიური ხარისხი, „ვ“ ქვეპუნქტებით გათვალისწინებული შეფასების მიღების შემთხვევაში მაგისტრანტს ენიჭება შემდეგი სემესტრის განმავლობაში გადამუშავებული სამაგისტრო ნაშრომის წადგენის უფლება, ხოლო „ზ“ ქვეპუნქტებით გათვალისწინებული შეფასების მიღების შემთხვევაში მაგისტრანტი კარგავს იმავე თემაზე ნაშრომის წარდგენის უფლება.